ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
উপভোক্তা বিষয়ক দপ্তর ১৫৬টি জন-অভিযোগের নিষ্পত্তি করেছে এবং দ্বিতীয় দফার বিশেষ অভিযানের অধীন ৭০ শতাংশ অভিযোগের উত্তর দিয়েছে
নয়াদিল্লি, ২৮ অক্টোবর ২০২২
দেশজুড়ে অফিস, অফিস ক্যাম্পাস এবং প্রতিষ্ঠানগুলির স্বচ্ছতা রক্ষায় অংশ নিয়েছে কেন্দ্রীয় উপভোক্তা বিষয়ক দপ্তর। ২০২২-এর ২ অক্টোবর থেকে ৩১ অক্টোবর পর্যন্ত এই অভিযানের অঙ্গ হিসেবে ভারতীয় মানক ব্যুরো , ন্যাশনাল টেস্ট হাউজ, জাতীয় উপভোক্তা সমবায় ফেডারেশন এবং জাতীয় উপভোক্তা কমিশনের ৭৩টি অফিসকে চিহ্নিত করা হয়।
দ্বিতীয় দফার এই বিশেষ অভিযানের প্রস্তুতিপর্ব হিসেবে এই দপ্তরের অধীন ৭৩টি জায়গাতেই পরিচ্ছন্নতার ওপর নজর দেওয়া হয় ও অপ্রয়োজনীয় নথি ঝাড়াই-বাছাইয়ের সিদ্ধান্ত হয় এবং সিপিডব্লিউডি ও মেনটেন্যান্স কন্ট্র্যাক্টরদের সঙ্গে আলোচনা করা হয়।
এই অভিযান চলাকালীন মাননীয় সাংসদদের উত্থাপন করা পাঁচটি বিষয় সম্পর্কে উত্তর দেওয়া হয় এবং দুটি আন্তঃমন্ত্রক উল্লেখের ওপর মন্তব্য দেওয়া হয়। ২০২২-এর ২৬ অক্টোবর পর্যন্ত ১,৫১৬টি অভিযোগের ক্ষেত্রে ১,০৭৪টি অর্থাৎ, প্রায় ৭০ শতাংশ অভিযোগের উত্তর দেওয়া হয়েছে এবং ১৫৬টি অভিযোগের নিষ্পত্তি করা হয়েছে।
রেকর্ড রক্ষা ব্যবস্থার অঙ্গ হিসেবে ১৫,২৮৫টি ফাইলকে চিহ্নিত করা হয়েছে। এর মধ্যে ১৩,১৩১টি ফাইল পর্যালোচনার পর ৭,০৬১টি ফাইলের ডিজিটাইজেশনের কাজ সম্পূর্ণ করা হয় এবং সেগুলি বাতিল করে দেওয়া হয়। পর্যালোচনার জন্য ৬০২টি ই-ফাইলকে বেছে নেওয়া হয়। এর মধ্যে ৪৭৩টি ই-ফাইলকে বন্ধ করে দেওয়া হয়েছে। এই অভিযানের ফলে বাতিল জিনিসপত্র বিক্রি করে ২,৩৮,২৬৮ টাকা পাওয়া গেছে এবং এর ফলে ৫,১২১ বর্গ ফুট এলাকা ফাঁকা করা গেছে।
PG/AB/DM
(Visitor Counter : 72
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৩ কোটি ৮৪ লক্ষ ছাড়িয়েছে
দেশে গত ২৪ ঘণ্টায় ২২ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.৩৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৮৬ হাজার ৩৮৪
দেশে করোনায় আক্রান্তের সংখ্যা ২২ লক্ষ ২ হাজার ৪৭২
সাপ্তাহিক-ভিত্তিতে আক্রান্তের হার ১৭.৭৫ শতাংশ
নয়াদিল্লি, ২৭ জানুয়ারি, ২০২২
ভারতে এ পর্যন্ত ১,৬৩,৮৪,৩৯,২০৭টি টিকার ডোজ দেওয়া হয়েছে। গতকাল টিকা দেওয়া হয়েছে ২২,৩৫,২৬৭ জনকে।
স্বাস্থ্য কর্মীদের মধ্যে ১,০৩,৯৩,৮২০ জন টিকার প্রথম ডোজ, ৯৮,৩৭,৪৩৬ জন টিকার দ্বিতীয় ডোজ এবং ২৯,৮৭,৯৯৩ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৯২,৫৭৯ জন প্রথম ডোজ, ১,৭১,৭৪,০৬৪ জন দ্বিতীয় ডোজ এবং ৩১,০২,৬২০ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৪,৩৭,২৭,৭৭১ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৩,৭০,২৩,১৬৫ জন এবং দ্বিতীয় ডোজ পেয়েছেন ৩৯,৪৮,২২,৭১৯ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৯৫,৭৯,৯৭৪ জন। আর দ্বিতীয় ডোজ পেয়েছেন ১৬,৮৩,৭৮,০৪০ জন। যাঁদের বয়স ৬০-এর ওপরে তাঁদের মধ্যে ১২,৪৩,৮৭,৮৩০ জন প্রথম ডোজ, ১০,৫০,১৮,২৪০ জন দ্বিতীয় ডোজ এবং ৩৬,১২,৯৫৬ জন সতর্কতামূলক ডোজ পেয়েছেন। এ পর্যন্ত ৯৭,০৩,৫৬৯টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩ লক্ষ ৬ হাজার ৩৫৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৭৬ লক্ষ ৭৭ হাজার ৩২৫ জন সুস্থ হয়ে উঠেছেন। জাতীয় আরোগ্য লাভের হার ৯৩.৩৩ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২ লক্ষ ৮৬ হাজার ৩৮৪ জন। বর্তমানে ২২ লক্ষ ২ হাজার ৪৭২ জন চিকিৎসাধীন। দেশে মোট সংক্রমিতের মাত্র ৫.৪৬ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৪ লক্ষ ৬২ হাজার ২৬১টি নমুনা পরীক্ষা করা হয়েছে। এ পর্যন্ত দেশে ৭২ কোটি ২১ লক্ষ ৬৬ হাজার ২৪৮টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১৭.৭৫ শতাংশ এবং দৈনিক সংক্রমণের হার ১৯.৫৯ শতাংশ।
CG/CB/SB
(Visitor Counter : 134
দক্ষতাউন্নয়নওশিল্পোদ্যোগমন্ত্রক
২০১৯-২০র ক্রাফ্ট ইন্সট্রাকটর প্রশিক্ষণ প্রকল্পের জন্য সর্বভারতীয় পরীক্ষার ফলাফল ঘোষণা করেছে ডিজিটি-এমএসডিই
নয়াদিল্লী, ৬ এপ্রিল, ২০২১
দক্ষতা বিকাশ ও শিল্পোদ্যোগ মন্ত্রকের প্রশিক্ষণ মহা নির্দেশালয় ২০১৯-২০ শিক্ষাবর্ষের সিআইটিএস-এর জন্য সর্বভারতীয় পরীক্ষার ফল ঘোষণা করেছে। ৪৫টি প্রতিষ্ঠানে ৩৪টি ট্রেডে ৭৯টি পরীক্ষাকেন্দ্রে ৭ হাজার ৫৩৫ জন শিক্ষার্থী পরীক্ষায় বসেছিলেন। জয়পুরের ন্যাশনাল স্কিল ট্রেনিং ইন্সটিটিউট ফর উইমেনের পোশাক নির্মাণ বিভাগের শ্রীমতি সাবিত্রী ৯৫.৪৪ শতাংশ নম্বর পেয়ে প্রথম হয়েছেন। ২৪২ জন শিক্ষার্থী ৯০ শতাংশ নম্বর পেয়েছেন। পাশের হার ৮০.৫৭ শতাংশ। এই পরীক্ষার ফলাফল দেখতে চাইলে নিচের লিঙ্কে ক্লিক করুন https://ncvtmis.gov.in/Pages/CFI/Home.aspx।
করোনা মহামারীর জন্য ২০২০র অক্টোবর এবং নভেম্বর মাসে থিওরিটিক্যাল এবং প্র্যাকটিক্যাল পরীক্ষা দুটি ব্যাচে নেওয়া হয়েছে। পরীক্ষার সময় কোভিড সংক্রান্ত যথাযথ নিয়মাবলী মেনে চলা হয়।
ক্র্যাফ্ট ইন্সট্রাকটর ট্রেনিং স্কিল এর আওতায় প্রশিক্ষণ সংক্রান্ত মহা নির্দেশালয় আইটিআই-এর যেসব ছাত্রছাত্রী দক্ষতা বিকাশ সংক্রান্ত প্রশিক্ষক হতে চান তাদের বাছাই করে। নির্বাচিত শিক্ষার্থীদের দক্ষতা এবং প্রশিক্ষণ সংক্রান্ত সর্বাঙ্গীন পাঠ দেওয়া হয়। এর ফলে সারা বছর ধরে সিআইটিএস প্রশিক্ষণের শেষে অনলাইনের মাধ্যমে প্রশিক্ষণ সংক্রান্ত নির্দেশালয় ৩৪টি ট্রেনের জন্য পরীক্ষা নেয়। এই পরীক্ষায় প্রশিক্ষণরত ছাত্রছাত্রীরা দক্ষ মানব সম্পদ তৈরিতে কতটা সফল হতে পারেন তা যাচাই করা হয়।
প্রশিক্ষণ সংক্রান্ত মহা নির্দেশক শ্রীমতি নিলম সামি রাও পরীক্ষায় সফল শিক্ষার্থীদের অভিনন্দন জানিয়ে বলেছেন, ভারতকে বিশ্বের দক্ষতা বিকাশের রাজধানী গড়ে তুলতে সিআইটিএস গুরুত্বপূর্ণ ভূমিকা পালন করছে। এখানে হাতে-কলমে শিক্ষা ব্যবস্থার মাধ্যমে শিক্ষার্থীরা তৃণমূল স্তরে দক্ষতা সংক্রান্ত প্রশিক্ষণ দেওয়ার ক্ষমতা অর্জন করেন। তিনি জানিয়েছেন, নারীদের ক্ষমতায়ণের প্রতি গুরুত্ব দেওয়ায় এই পরীক্ষায় মহিলারা ভালো ফল করেছেন।
পরীক্ষায় শিক্ষার্থীরা সংশ্লিষ্ট ট্রেডের বিষয়ে কতটা দক্ষ তা জানার জন্য এক্সটার্নাল পরীক্ষক এবং সংশ্লিষ্ট ট্রেনের বিশেষজ্ঞ শিক্ষার্থীকে মূল্যায়ণ করেন। এছাড়াও মাল্টিপল চয়েস প্রশ্নাবলীও থাকে। সফল প্রশিক্ষণ শেষে ছাত্রছাত্রীরা ন্যাশনাল ক্র্যাফ্ট ইন্সট্রাকটর সার্টিফিকেট পান।
প্রতিটি ট্রেডের শীর্ষ স্থানাধিকারীর নাম জানতে চাইলে নিচের লিঙ্কগুলিতে ক্লিক করুন-
https://www.dgt.gov.in/
https://dgt.gov.in/central-institutes-lists
CG/CB/NS
(Visitor Counter : 147
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৫১ কোটি ৭০ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৯ কোটি ৫২ লক্ষের বেশি টিকার ডোজ রয়েছে
নতুন দিল্লি, ১ জানুয়ারি, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৫১ কোটি ৭০ লক্ষ ৬৪ হাজার ২০৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৯ কোটি ৫২ লক্ষ ৯৬ হাজার ৩৫৬টি টিকার ডোজ হাতে রয়েছে।
CG/BD/AS/
(Visitor Counter : 108
প্রধানমন্ত্রীরদপ্তর
স্মার্ট ইন্ডিয়া হ্যাকাথনে পড়ুয়াদের সঙ্গে প্রধানমন্ত্রীর মতবিনিময়
নয়াদিল্লি, ০২ মার্চ, ২০১৯
প্রধানমন্ত্রী শ্রী নরেন্দ্র মোদী আজ স্মার্ট ইন্ডিয়া হ্যাকাথনের গ্র্যান্ড ফিনালেতে ভিডিও কনফারেন্সের মাধ্যমে পড়ুয়াদের সঙ্গে মতবিনিময় করেছেন। দেশের একাধিক প্রতিষ্ঠানে ছাত্রছাত্রীদের সঙ্গে তিনি মতবিনিময় করেন। প্রধানমন্ত্রীর সঙ্গে পড়ুয়াদের কৃষি, অর্থ, অপুষ্টি ও শিক্ষার মতো বিষয়গুলি নিয়ে কথা হয়।
শ্রী মোদী স্মার্ট ইন্ডিয়া হ্যাকাথনকে আন্তর্জাতিক পর্যায়ে সর্ববৃহৎ উন্মক্ত উদ্ভাবন মডেল হিসেবে উল্লেখ করেন। তিনি বলেন, ভারতীয় অর্থনীতির দ্রুত গতিতে বিকাশ ঘটছে এবং উদ্ভাবন ক্ষেত্রে দেশ এখন এক নতুন মানদন্ড তৈরি করছে। প্রধানমন্ত্রী বলেন, ভারত আজ বিশ্বের তৃতীয় বৃহত্তম স্টার্ট-আপ দেশ হয়ে উঠেছে।
CG/BD/NS
(Visitor Counter : 46
প্রধানমন্ত্রীরদপ্তর
২০১৮-র এশিয়ান গেমস্ ‘ফ্রিস্টাইল’ কুস্তিতে সোনা জেতায় বজরং পুনিয়া’কে অভিনন্দন জানালেন প্রধানমন্ত্রী
নয়াদিল্লি, ১৯ আগস্ট, ২০১৮
২০১৮-র এশিয়ান গেমস্-এ ৬৫ কেজির ‘ফ্রিস্টাইল’ কুস্তিতে সোনা জেতায় বজরং পুনিয়া-কে অভিনন্দন জানালেন প্রধানমন্ত্রী শ্রী নরেন্দ্র মোদী।
শ্রী পুনিয়া’কে অভিনন্দন জানিয়ে প্রধানমন্ত্রী বলেছেন, এই জয় অসাধারণ। কারণ, এটি ২০১৮-র এশিয়ান গেমস্-এ ভারতের পক্ষে প্রথম সোনা প্রাপ্তি। আগামী দিনের জন্য শ্রী পুনিয়া’কে শুভেচ্ছাও জানিয়েছেন প্রধানমন্ত্রী।
CG/SSS/SB…
(Visitor Counter : 62
বৈদ্যুতিন ও তথ্যপ্রযুক্তি মন্ত্রক
প্রতিমন্ত্রী শ্রী রাজীব চন্দ্রশেখর বেঙ্গালুরুর গ্যালিয়াম নাইট্রাইড প্রযুক্তি কেন্দ্র  পরিদর্শন করেছেন
নয়াদিল্লি, ১৩ মার্চ, ২০২২
কেন্দ্রীয় বৈদ্যুতিন, তথ্য প্রযুক্তি, দক্ষতা বিকাশ ও শিল্পোদ্যোগ প্রতিমন্ত্রী শ্রী রাজীব চন্দ্রশেখর বেঙ্গালুরুর ইন্ডিয়ান ইন্সটিটিউট অফ সায়েন্সেস  - এর গ্যালিয়াম নাইট্রাইড ইকোসিস্টেম এনেবেলিং সেন্টার অ্যান্ড ইনক্যুবেটর  পরিদর্শন করেছেন। আইআইএসসি এবং কেন্দ্রীয় বৈদ্যুতিন ও তথ্য প্রযুক্তি মন্ত্রক যৌথভাবে এই কেন্দ্রটি গড়ে তুলেছে। গ্যালিয়াম নাইট্রাইড-ভিত্তিক প্রযুক্তির মানোন্নয়ন ঘটানো এই কেন্দ্রের মূল উদ্দেশ্য। কেন্দ্রটি পরিদর্শনের পর শ্রী চন্দ্রশেখর জানান, প্রধানমন্ত্রী শ্রী নরেন্দ্র মোদী ২০১৫ সালে ডিজিটাল ইন্ডিয়া কর্মসূচির সূচনা করেছিলেন। এই কর্মসূচির অন্যতম উদ্দেশ্য হল – নিত্য নতুন প্রযুক্তির বিষয়ে দেশে দক্ষতার বিকাশ ঘটানো। মন্ত্রক সেই লক্ষ্যপূরণে ১ হাজার দিনের একটি পরিকল্পনা করেছে। এর মধ্যে অত্যাধুনিক প্রযুক্তির বিভিন্ন উপাদান সামগ্রীর ব্যবহারিক প্রয়োগকে অগ্রাধিকার দেওয়া হচ্ছে। ফাইভ-জি, মহাকাশ ও প্রতিরক্ষা সরঞ্জামে ব্যবহৃত গ্যালিয়াম নাইট্রাইড প্রযুক্তির কৌশলগত দিক থেকে যথেষ্ট গুরুত্ব রয়েছে।
মন্ত্রী জানান, কোভিড সময়কালে আন্তর্জাতিক সরবরাহ-শৃঙ্খলে যে বিঘ্ন ঘটেছে, সেই পরিস্থিতি থেকে বেরিয়ে আসার ক্ষেত্রে প্রধানমন্ত্রীর সময়োপযোগী পরিকল্পনার সহায়ক হয়েছে। ভারত আজ বিশ্বে নতুন ও নির্ভরযোগ্য অংশীদার হিসাবে সরবরাহ-শৃঙ্খলে গুরুত্ব পাচ্ছে। বৈদ্যুতিন পণ্য সামগ্রী উৎপাদনে এবং সেমিকন্ডাক্টারের নক্শা তৈরিতে ভারতের আন্তর্জাতিক বাজারে যথেষ্ট সম্ভাবনা রয়েছে। ডিজিটাল ইন্ডিয়া লক্ষ্য পূরণে আইআইটি এবং আইআইএসসি-র মতো প্রতিষ্ঠানগুলির গবেষণা, প্রযুক্তি উদ্ভাবন, শিক্ষাদান ও প্রশিক্ষণের মতো উদ্যোগ এক্ষেত্রে যথেষ্ট সহায়ক হবে।
উৎসাহ-ভিত্তিক উৎপাদন প্রকল্প এবং নক্শা তৈরির জন্য উৎসাহদান প্রকল্পের সুবিধা গ্যালিয়াম নাইট্রাইড ইকোসিস্টেম পেয়েছে। এর সুফল আগামী দু’বছরে পাওয়া যাবে বলে আশা করা হচ্ছে। নতুন শিল্পোদ্যোগ সংস্থা অগ্নিত সেমিকন্ডাক্টর প্রাইভেট লিমিটেড, জিইইসিআই – এর থেকে প্রয়োজনীয় সাহায্য পাওয়ার ফলে আগামী দিনে গ্যালিয়াম নাইট্রাইড-ভিত্তিক প্রযুক্তির সরঞ্জাম তৈরি করতে পারবে।
CG/CB/SB
(Visitor Counter : 110
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৬১ কোটি করোনা প্রতিষেধক টিকা দেওয়ার ল্যান্ডমার্ক অতিক্রম করেছে
গত ২৪ ঘন্টায় ৭৯ লক্ষ টিকার ডোজ দেওয়া হয়েছে
সুস্থতার হার বর্তমানে হয়েছে ৯৭.৬০ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৪৪ হাজার ৬৫৮
ভারতে সুস্পষ্টভাবে আক্রান্তের সংখ্যা ৩,৪৪,৮৯৯
মোট আক্রান্তের হার ১.০৬ শতাংশ
দৈনিক আক্রান্তের হার  বিগত ৩২ দিন ধরে যা ৩ শতাংশের নিচে
নতুন দিল্লি, ২৭ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৬১ কোটির ল্যান্ডমার্ক গতকাল অতিক্রম করেছে।
গত ২৪ ঘন্টায় ৭৯ লক্ষ ৪৮ হাজার ৪৩৯ জনকে টিকা দেওয়া হয়েছে।
দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৬১ কোটি ২২ লক্ষ ০৮ হাজার ৫৪২ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৮ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৫৬ হাজার ৩৬৮ জন স্বাস্থ্যকর্মী প্রথম ডোজ এবং ৮২ লক্ষ ৯৪ হাজার ৯০৬ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ১৪ হাজার ৩৬৯ জন কর্মী প্রথম ডোজ এবং ১ কোটি ২৮ লক্ষ ৬১ হাজার ২২২ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২৩ কোটি ২৫ লক্ষ ৬১ হাজার ৬৬৪ জন প্রথম ডোজ এবং ২ কোটি ৩৪ লক্ষ ৫৭ হাজার ৫২৯ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১২ কোটি ৬৫ লক্ষ ৭৬ হাজার ৫৭৪ জন প্রথম ডোজ এবং ৫ কোটি ১৩ লক্ষ ৯৯ হাজার ৮৭৯ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ৮ কোটি ৫০ লক্ষ ২৯ হাজার ৭৯৮ জন প্রথম ডোজ পেয়েছেন।
দ্বিতীয় ডোজ পেয়েছেন ৪ কোটি ৩৩ লক্ষ ৫৬ হাজার ২৩৩ জন।
অর্থাৎ মোট ৬১ কোটি ২২ লক্ষ ০৮ হাজার ৫৪২ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ৩২ হাজার ৯৮৮ জন রোগী সুস্থ হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি,১৮ লক্ষ, ২১ হাজার ৪২৮ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৬০ শতাংশ।
দেশে গত ২৪ ঘন্টায় ৪৪ হাজার ৬৫৮ জন নতুন করে আক্রান্ত হয়েছেন। বিগত ৬১ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৪৪ হাজার ৮৯৯। বর্তমানে মোট আক্রান্তের হার ১.০৬ শতাংশ।
গত ২৪ ঘন্টায় দেশে মোট ১৮,২৪,৯৩১ টি নমুনা পরীক্ষা হয়েছে। এছাড়া সারাদেশে এ পর্যন্ত ৫১ কোটি ৪৯ লক্ষ ৫৪ হাজার ৩০৯ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.১০ শতাংশ। যা বিগত ৬৩ দিন ধরে ৩ শতাংশের নিচে। দৈনিক ভিত্তিতে এই হার আজ ২.৪৫ শতাংশ। দৈনিক ভিত্তিতে আক্রান্তের হার গত ৩২ দিন ধরে ৩ শতাংশের এবং লাগাতার ৮১ দিন ধরে ৫ শতাংশের নিচে রয়েছে।
CG/ SB
(Visitor Counter : 133
প্রধানমন্ত্রীরদপ্তর
নওরোজ উপলক্ষ্যে প্রধানমন্ত্রীর শুভেচ্ছা
নতুনদিল্লি, ২১শে মার্চ, ২০২২
প্রধানমন্ত্রী শ্রী নরেন্দ্র মোদী নওরোজ উপলক্ষ্যে জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “নওরোজে আমরা প্রার্থনা করি যাতে আগামী বছরটি সকলের জীবনে আনন্দ নিয়ে আসে এবং প্রত্যেকে সুস্বাস্থ্যর অধিকারী হন। সকলের আকাঙ্খা পূরণ হোক, সর্বত্র সমৃদ্ধি বিরাজ করুক।
নওরোজ মুবারক!”
(CG/CB/
স্বাস্থ্যওপরিবারকল্যাণমন্ত্রক
চিকিৎসা-শিক্ষা ক্ষেত্রে স্নাতকোত্তর পর্যায়ে ভর্তির শেষ তারিখ বাড়ানোর জন্য এমসিআই-কে অনুরোধ জানাল স্বাস্থ্য মন্ত্রক
নয়াদিল্লি, ২৮ মে, ২০১৯
কেন্দ্রীয় স্বাস্থ্য ও পরিবারকল্যাণ মন্ত্রক ২০১৯-২০ শিক্ষাবর্ষে চিকিৎসা ক্ষেত্রে স্নাতকোত্তর পর্যায়ে বিভিন্ন রাজ্যের অবশিষ্ট খালি আসনগুলিতে ভর্তির জন্য সময়সীমা ১৮ মে থেকে বাড়িয়ে ৩১ মে পর্যন্ত করতে মেডিকেল কাউন্সিল অফ ইন্ডিয়া -এর কাছে অনুরোধ জানিয়েছে।
এমসিআই-এর বিজ্ঞাপিত সময়সীমা অনুযায়ী, রাজ্যগুলিতে চিকিৎসা-শিক্ষা ক্ষেত্রে স্নাতকোত্তর পর্যায়ের আসনে ভর্তির শেষ তারিখ ছিল গত ১৮ মে। এই প্রেক্ষিতে বিভিন্ন প্রতিষ্ঠান ও রাজ্য সরকারের পক্ষ থেকে মন্ত্রকের কাছে স্নাতকোত্তর পর্যায়ের আসনগুলিতে ভর্তির সময়সীমা ৩১ মে পর্যন্ত বাড়ানোর অনুরোধ জানিয়ে প্রস্তাব আসে।
প্রাপ্ত প্রস্তাবের প্রেক্ষিতে মন্ত্রক এমসিআই-এর পরিচালন পর্ষদকে ভর্তির সময়সীমা বাড়ানোর বিষয়টি খতিয়ে দেখে যথাযথ সিদ্ধান্ত গ্রহণের অনুরোধ জানায়। উক্ত বিষয়টি নিয়ে বিবেচনার জন্য পরিচালন পর্ষদের বৈঠক আজ অনুষ্ঠিত হচ্ছে।
SSS/BD/DM
(Visitor Counter : 73
সামাজিকন্যায়ওক্ষমতায়নমন্ত্রক
কেন্দ্রীয় তালিকায় অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখার জন্য সংবিধানের ৩৪০ নং ধারার আওতায় গঠিত কমিশনের মেয়াদ বাড়ানোর প্রস্তাবে মন্ত্রিসভার অনুমোদন
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ কেন্দ্রীয় তালিকায় অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখার জন্য সংবিধানের ৩৪০ নং ধারার আওতায় গঠিত কমিশনের মেয়াদ আরও ছয় মাস অর্থাৎ, ২০২১-এর ৩১শে জানুয়ারি পর্যন্ত বাড়ানোর প্রস্তাব অনুমোদিত হয়েছে।
কেন্দ্রীয় সরকারি পদগুলিতে নিয়োগ এবং কেন্দ্রীয় সরকারি শিক্ষা প্রতিষ্ঠানগুলিতে ভর্তির ক্ষেত্রে অন্যান্য অনগ্রসর শ্রেণীর জন্য সংরক্ষণ সংক্রান্ত প্রকল্পগুলির অধিকাংশ সুযোগ-সুবিধা থেকেই অন্যান্য অনগ্রসর শ্রেণীর বর্তমান তালিকায় থাকা বিভিন্ন সম্প্রদায়ের মানুষ বঞ্চিত হয়েছেন। সংবিধানের ৩৪০ নং ধারার আওতায় গঠিত কমিশনের সুপারিশগুলি রূপায়িত হলে ওই সম্প্রদায়ের মানুষ লাভবান হবেন বলে মনে করা হচ্ছে। অন্যান্য অনগ্রসর শ্রেণীর কেন্দ্রীয় তালিকায় প্রান্তিক সম্প্রদায়গুলির স্বার্থের কথা বিবেচনায় রেখেই গঠিত কমিশন তার সুপারিশ করবে বলে মনে করা হচ্ছে।
এই কমিশনের গঠন এবং প্রশাসনিক কাজকর্ম খাতে যাবতীয় খরচ কেন্দ্রীয় সামাজিক ন্যায়বিচার ও ক্ষমতায়ন দপ্তর বহন করবে। কমিশনের মেয়াদ বৃদ্ধির তথা বিচার্য বিষয়ের সময়সীমার সম্প্রসারণ সংক্রান্ত নির্দেশ রাষ্ট্রপতির পক্ষ থেকে জারি করা নির্দেশ আকারেই গেজেটে বিজ্ঞাপিত হবে।
উল্লেখ করা যেতে পারে, ২০১৭-র ২ অক্টোবর রাষ্ট্রপতির সম্মতিক্রমে সংবিধানের ৩৪০ ধারার আওতায় এই কমিশন গঠিত হয়। প্রাক্তন বিচারপতি শ্রীমতী জি রোহিনীর নেতৃত্বে গঠিত এই কমিটি ২০১৭-র ১১ই অক্টোবর থেকে কাজ শুরু করে। ইতিমধ্যেই কমিটি সমস্ত রাজ্য ও কেন্দ্রশাসিত অঞ্চলের সঙ্গে কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি নিয়ে কথা বলেছে। অবশ্য, কোভিড-১৯ মহামারীর জন্য দেশ জুড়ে লকডাউন ও যাতায়াতে নিষেধাজ্ঞার প্রেক্ষিতে প্রয়োজনীয় কাজকর্ম শেষ করতে না পারার জন্য কমিশনের পক্ষ থেকে মেয়াদ বাড়ানোর প্রস্তাব করা হয়। কমিশনের এই প্রস্তাবের প্রেক্ষিতেই কেন্দ্রীয় মন্ত্রিসভা আজ কমিশনের মেয়াদ আরও ছয়মাস বাড়িয়ে ২০২১-এর ৩১শে জানুয়ারি পর্যন্ত করার সিদ্ধান্ত নিয়েছে।
(CG/BD/DM
রেলমন্ত্রক
পূর্ব রেলের মালদা ডিভিশনে পণ্যবাহী মাল পরিবহণে উল্লেখযোগ্য বৃদ্ধি হয়েছে
কলকাতা, ৫ এপ্রিল ২০২১
পূর্ব রেলের মালদা ডিভিশন চলতি ২০২০-২১ অর্থবর্ষে পণ্যবাহী মাল পরিবহণে উল্লেখযোগ্য সাফল্য লাভ করেছে। ২০২০-২১ অর্থবর্ষে এই ডিভিশনে পণ্যবাহী মাল পরিবহণ বৃদ্ধি পেয়ে ১৫.০৮৯ মিলিয়ন টনে পৌঁছেছে। গত অর্থবর্ষে এর পরিমাণ ছিল ১৩.৭৫৩ মিলিয়ন টন। অর্থাৎ চলতি অর্থবর্ষে গত বছরের তুলনায় পণ্যবাহী মাল পরিবহণ ৯.৭২ শতাংশ বৃদ্ধি পেয়েছে।
মালদা ডিভিশনে রেলের সাহায্যে পাথর পরিবহণের পরিমাণের পরিমাণ ৩৩.৮০ শতাংশ বৃদ্ধি পেয়েছে। গত অর্থবর্ষে ৫.৫৭৭ মেট্রিক টন পাথর পরিবহণের তুলনায় চলতি অর্থবর্ষে ৭.৪৬২ মেট্রিক টন পাথর পরিবহণ করেছে পূর্বরেল। একইভাবে সিমেন্ট পরিবহণের ক্ষেত্রে ১৬.৯৯ এবং ফ্লাই অ্যাশের ক্ষেত্রে ৪.২৮ শতাংশ বৃদ্ধি ঘটেছে। পাশাপাশি, অন্যান্য পণ্য পরিবহণের ক্ষেত্রেও গত বছরের তুলনায় ২০২০-২১ অর্থবর্ষে ২৩.৫৪ শতাংশ বৃদ্ধি ঘটেছে।
পূর্ব রেলের মালদা ডিভিশন এ বছর ৩১ মার্চে একদিনেই ৩৬ রেক  মাল পরিবহণ করে সর্বকালীন রেকর্ড সৃষ্টি করেছে। চলতি অর্থবর্ষে ৬৭.৮৬ মিলিয়ন টন পণ্য পরিবহণ করে এই ডিভিশন উল্লেখযোগ্য সাফল্য লাভ পেয়েছে।
SSS/SS/NS
(Visitor Counter : 19
প্রধানমন্ত্রীরদপ্তর
খারচি পূজার শুভারম্ভে দেশবাসীকে প্রধানমন্ত্রীর অভিনন্দন
নয়াদিল্লি, ৭ জুলাই, ২০২২
প্রধানমন্ত্রী শ্রী নরেন্দ্র মোদী খারচি পূজার শুভারম্ভে দেশবাসীকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “খারচি পূজার শুভারম্ভে অভিনন্দন জানাই। চতুর্দশ দেবতার আর্শীবাদ সবসময় আমাদের ওপর বর্ষিত হোক। সকলের সুস্বাস্থ্য, সাফল্য ও সমৃদ্ধি কামনা করি।”
PG/CB/NS
(
শিল্পওবাণিজ্যমন্ত্রক
শ্রী পীযূষ গোয়েল দিল্লীর প্রগতি ময়দানে নির্মিত বিশ্বমানের আইইসিসি কাজের অগ্রগতির পর্যালোচনা করেছেন
নয়াদিল্লী, ১০ অক্টোবর, ২০২০
কেন্দ্রীয় রেল, বাণিজ্য এবং শিল্পমন্ত্রী শ্রী পীযুষ গোয়েল আজ দিল্লীর প্রগতি ময়দানে নবনির্মিত বিশ্বমানের ‘প্রদর্শনী-তথা-সম্মেলন কেন্দ্র’ এর কাজের অগ্রগতি পর্যালোচনা করেছেন। ভার্চুয়াল মাধ্যমে আয়োজিত এই বৈঠকে উপস্থিত ছিলেন কেন্দ্রীয় আবাসন ও নগর বিষয়ক মন্ত্রী হরদীপ সিং পুরি, প্রধানমন্ত্রীর মুখ্য উপদেষ্টা শ্রী পি কে সিনহা, বাণিজ্য ও শিল্প মন্ত্রকের শীর্ষ আধিকারিক সহ বিশিষ্ট ব্যক্তিবর্গ।
এই নবনির্মিত কেন্দ্রে কাজের অগ্রগতির ভিডিও প্রেজেনটেশনের মাধ্যমে বৈঠকে তুলে ধরা হয়। শ্রী গোয়েল কাজের অগ্রগতি দেখে সন্তোষ ব্যক্ত করেন। তিনি বলেন, কাজ ঠিক গতিতেই এগোচ্ছে। লকডাউন এবং পরবর্তী সময়ে পরিযায়ী শ্রমিকদের নিজ নিজ রাজ্যে ফিরে যাওয়ার কারণে নির্মাণকাজ কিছুটা ব্যাহত হলেও জুন মাস থেকে পুনরায় আগের গতিতেই কাজ এগোচ্ছে। এখানে ৪ হাজার ৮০০ জন শ্রমিক বিভিন্ন কর্মকান্ডের সঙ্গে যুক্ত রয়েছেন। ২০২১ সালের মার্চের মধ্যে এই কেন্দ্রের অধিকাংশ ভবণের নির্মাণ কাজ সম্পূর্ণ হয়ে যাবে বলে আশাপ্রকাশ করেন তিনি। কেন্দ্রীয় মন্ত্রী বলেন, আগামী বছর অক্টোবরের মধ্যে এই প্রকল্পের কাজ সম্পূর্ণ হবে। তবে এই কেন্দ্রে ভবনগুলি নির্মাণকাজ সম্পূর্ণ হতে থাকলে তা পর্যায়ক্রমে হস্তান্তর করা হবে। এই কেন্দ্রে ৬টি আন্ডারপাস থাকছে। পর্যাপ্ত বিদ্যুৎ এবং কোভিড-১৯ সংক্রমণ প্রতিরোধে শীততাপ নিয়ন্ত্রণের যথাযথ ব্যবস্থাপনাও রাখা হচ্ছে। এমনকি অত্যাধুনিক নিকাশী ব্যবস্থাও থাকছে। কোনো জায়গাতেই যাতে জল না জমে যায় তাও সুনিশ্চিত করা হচ্ছে । 'আত্মনির্ভর' অভিযানের অঙ্গ হিসেবে এই প্রকল্পে ব্যবহৃত বেশিরভাগ উপাদান ও সামগ্রীগুলি বিদেশ থেকে আমদানি করা হচ্ছেনা। যারফলে প্রকল্পের ব্যয় অনেকটাই কমে গেছে।
বিশ্ব সম্মেলন এবং প্রদর্শনী আয়োজনের জন্য আধুনিক ও যুগোপযোগী কেন্দ্র হিসেবে প্রগতি ময়দানের পুনর্নির্মাণ কাজ চালানো হচ্ছে। এখানে ৭ হাজার জন ব্যক্তি একসঙ্গে বসার ব্যবস্থা সম্পন্ন একটি অত্যাধুনিক সম্মেলন কেন্দ্র তৈরি করা হচ্ছে। আশা করা হচ্ছে ২০২২ সালে ভারতে আয়োজিত জি-২০ সম্মেলনের মূল অনুষ্ঠানের আসর বসবে আইইসিসি-তে।
CG/SS/NS
(Visitor Counter : 89
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১১৬ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৫ কোটি ৯২ লক্ষেরও বেশি টিকার ডোজ রয়েছে
নয়াদিল্লি, ০৯ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১১৬ কোটি ৮৯ লক্ষ ৪৬ হাজার ২৩৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৫ কোটি ৯২ লক্ষ ৭৪ হাজার ৭৩১টি ডোজ হাতে রয়েছে।
CG/SS/SB
(Visitor Counter : 97
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৬ কোটি ৭১ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১৭ কোটি ১১লক্ষেরও বেশি অব্যবহৃত টিকার ডোজ রয়েছে
নতুনদিল্লি, ১১ই জানুয়ারি, ২০২২
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৫৬,৭১,২৪,০৫৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭,১১,৩১,২০৬ টি টিকার ডোজ আছে।
CG/CB/NS
(Visitor Counter : 117
রেলমন্ত্রক
পণ্যবাহী ট্রেনের ট্রায়াল
নতুন দিল্লি, ২৩ মার্চ, ২০২২
ভারত থেকে বাংলাদেশ এবং নেপালে পণ্যবাহী ট্রেন চলাচল ইতিমধ্যেই শুরু হয়েছে। এই ধরণের ট্রেন চলাচল নির্ভর করে বাণিজ্যের চাহিদা এবং পণ্যবাহী ট্রেন পরিচালনার ক্ষমতার উপর। বাংলাদেশ ও নেপালে পণ্যবাহী ট্রেন চলাচল বাড়ানোর জন্য বিভিন্ন পদক্ষেপ নেওয়া হয়েছে। পণ্যবাহী ট্রেন চালানোর জন্য ইন্টারচেঞ্জ পয়েন্ট বাড়ানো হয়েছে। সংশ্লিষ্ট দেশে রেল পরিকাঠামো উন্নয়নে সহায়তা, মালবাহী ট্রেন চালানোর জন্য রেল পরিষেবা চুক্তির সংশোধন করা হয়েছে। ২০১৯-২০ অর্থবর্ষে বাংলাদেশের জন্য ৬৬০ এবং নেপালের জন্য ১ হাজার ১২৮টি পণ্যবাহী ট্রেন চালানো হয়। ২০২০-২১ অর্থবর্ষে এই সংখ্যা বৃদ্ধি পেয়ে বাংলাদেশের জন্য ১ হাজার ৩৩৫টি পণ্যবাহী ট্রেন চালানো হয়েছিল। পাশাপাশি নেপালের জন্য ১ হাজার ১৫টি পণ্যবাহী ট্রেন চালানো হয়। চলতি বছরের ফেব্রুয়ারি পর্যন্ত বাংলাদেশের জন্য ১ হাজার ৩৯৫টি এবং নেপালের জন্য ৯৮০টি পণ্যবাহী ট্রেন চালানো হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন রেল, যোগাযোগ ও বৈদ্যুতিন এবং তথ্য প্রযুক্তি মন্ত্রী শ্রী অশ্বিনী বৈষ্ণ।
CG/SS/SKD/
(Visitor Counter : 71
প্রধানমন্ত্রীরদপ্তর
প্রধানমন্ত্রী ১৭ ও ১৮ সেপ্টেম্বর বারাণসী সফর করবেন
নয়াদিল্লি, ১৭ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী ১৭ ও ১৮ সেপ্টেম্বর তাঁর সংসদীয় নির্বাচনীক্ষেত্র বারাণসী সফর করবেন।
১৭ তারিখ বিকেলে বারাণসী পৌঁছানোর পর, প্রধানমন্ত্রী সেখান থেকে সরাসরি নারুর গ্রামে যাবেন। এখানে তিনি একটি প্রাথমিক বিদ্যালয়ের শিশুদের সঙ্গে মিলিত হবেন। অলাভজনক সংস্হা ‘রুম ট্যু রিড’ এই বিদ্যালয়টিকে সাহায্য দিচ্ছে। পরে, ডিএলডব্লুউ ক্যাম্পাসে প্রধানমন্ত্রী কাশী বিদ্যাপীঠের ছাত্রছাত্রীদের সঙ্গে সাক্ষাৎ করবেন। এই বিদ্যাপীঠ যে সমস্ত শিশুদের সাহায্য করে থাকে তাদের সঙ্গেও প্রধানমন্ত্রী মিলিত হবেন।
বেনারস হিন্দু বিশ্ববিদ্যালয়ের অ্যাম্পিথিয়েটারে ১৮ তারিখ প্রধানমন্ত্রী এক অনুষ্ঠানে ৫০০ কোটি টাকারও বেশি বিভিন্ন উন্নয়নমূলক প্রকল্পের উদ্বোধন বা শিলান্যাস করবেন। প্রধানমন্ত্রী যে সমস্ত প্রকল্পের উদ্বোধন করবেন, তার মধ্যে রয়েছে- পুরানো কাশীর জন্য একটি সুসংহত বিদ্যুৎ উন্নয়ন প্রকল্প, বিনারস হিন্দু বিশ্ববিদ্যালয়ে অটল ইনক্যুবেশন সেন্টার। এছাড়াও, এই বিশ্ববিদ্যালয়ে তিনি একটি আঞ্চলিক চক্ষুরোগ চিকিসাৎ কেন্দ্রের শিলান্যাস করবেন এবং এক জনসভায় ভাষন দেবেন।
CG/BD/NS/…
(Visitor Counter : 82